
AVIZ

asupra propunerii legislative pentru completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război

Cu adresa nr. 37 din 19 aprilie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război.

In urma examinării, în şedinţa din data de 27 ianuarie 2000, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

· în conformitate cu prevederile art. 10(2) din Legea nr. 72/1996 privind finanţele publice, în cursul execuţiei bugetare, în cazurile în care se fac propuneri de elaborare a unor acte normative a căror aplicare atrage majoritatea cheltuielilor aprobate prin buget, iniţiatorii au obligaţia să prevadă şi mijloacele necesare acoperirii sporului de cheltuieli, lucru care iniţiatorii acestei propuneri legislative nu l-au făcut;

· referitor la propunerile de la pct. 2 iniţiativa legislativă parlamentară în discuţie, precizăm că problema a fost soluţionată prin Ordonanţei de urgenţă a Guvernului nr. 25/1999 pentru modificarea art. 15 din Legea nr. 44/1994 privind veteranii de război, precum şi unele drepturi ale invalizilor şi văduvelor de război aprobată prin Legea nr. 114/23.06.1999 (publicată în Monitorul Oficial al României, Partea I, nr. 297 din 25.06.1999).

